Aukštutinė Demerara-Berbisas
Aukštutinė Demerara-Berbisas (angl. Upper Demerara-Berbice) – vienas iš 10-ies Gajanos regionų. Yra šalies šiaurės rytuose, vienintelis iš visų pusių apsuptas Gajanos teritorijos. Administracinis centras – Lindenas. Regionas vadinamas pagal pagrindines upes – Demerarą ir Berbisą. Vakariniu pakraščiu teka Esekvibas. Svarbiausios gyvenvietės: Lindenas, Itunis, Kalkunis, Kvakvanis, Kurupakaris, Rokstonas ir Takama.